Diari Oficial de la Generalitat Valenciana


Sumari del DOGV 2480, del 30-03-1995 (1995/834261)

REIAL DECRET 210/1995, de 10 de febrer, sobre ampliació dels mitjans adscrits als serveis traspassats a la Comunitat Valenciana en matèria de conservació de la natura.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1995/02/10/210/dof/vci/html**

### Dades del document

Número de DOGV
:   2480

Data del DOGV
:   30-03-1995

Secció del DOGV
:   DISPOSICIONS GENERALS

Número del document
:   1995/834261


Data del document
:   10-02-1995

Organisme emissor
:   Presidència de la Generalitat

Tipus de document
:   Reial decret

REIAL DECRET 210/1995, de 10 de febrer, sobre ampliació dels mitjans adscrits als serveis traspassats a la Comunitat Valenciana en matèria de conservació de la natura.   
El Reial Decret 2365/1984, de 8 de febrer, va aprovar l'acord del Ple de la Comissió Mixta de Transferències de l'Administració de l'Estat a la Comunitat Valenciana pel qual es traspassaven les funcions i els serveis, com també els mitjans adscrits a aquests en matèria de conservació de la natura.  
En la llista de béns, drets i obligacions que es van traspassar mitjançant aquest acord no s'hi van incloure determinats mitjans, el traspàs efectiu dels quals a la Comunitat Valenciana resulta necessari per al desenvolupament i l'execució de les funcions i els serveis assumits per aquesta.  
El Reial Decret 4015/1982, de 29 de desembre, determina les normes i el procediment a què s'han d'adaptar els traspassos de funcions i serveis de l'estat a la Comunitat Valenciana.  
D'acord amb el que disposa el reial decret esmentat, que també regula el funcionament de la Comissió Mixta de Transferències prevista en la disposició transitòria 4.ª de l'Estatut d'Autonomia de la Comunitat Valenciana, aquesta comissió va adoptar, en la reunió del dia 16 de gener de 1995, l'oportú acord, la virtualitat pràctica del qual exigeix que siga aprovat pel Govern mitjançant un reial decret.  
Per aquesta raó, en compliment del que disposa la disposició transitòria 4.ª de l'Estatut d'Autonomia de la Comunitat Valenciana, a proposta del ministre de les Administracions Públiques, i amb la deliberació prèvia del Consell de Ministres en la sessió del dia 10 de febrer de 1995,  
DECRETE  
Article primer  
Aprovar l'acord de la Comissió Mixta de Transferències de l'Administració de l'Estat a la Comunitat Valenciana prevista en la disposició transitòria 4.ª de l'Estatut d'Autonomia de la Comunitat Valenciana adoptat en la reunió del dia 16 de gener de 1995 pel qual s'amplien els mitjans adscrits als serveis traspassats a la Comunitat Valenciana per raó del Reial Decret 2.365/1984, de 8 de febrer, en matèria de conservació de la natura.  
Article segon  
En conseqüència, queden traspassats a la Comunitat Valenciana els béns immobles, els mitjans personals i els crèdits pressupostaris que figuren identificats en les relacions adjuntes a l'acord de la comissió mixta que figura com a annex d'aquest reial decret, en els terminis i en les condicions que s'hi especifiquen.  
Article tercer  
Els traspassos a què es refereix aquest reial decret tindran efectivitat a partir del dia indicat en el mateix acord de l'esmentada comissió mixta, sense perjudici que el Ministeri d'Agricultura, Pesca i Alimentació efectue, fins a l'entrada en vigor d'aquest reial decret, si cal, els actes administratius necessaris per al manteniment dels serveis en el mateix règim i nivell de funcionament que van tenir en el moment de l'adopció de l'acord.  
Article quart  
Els crèdits pressupostaris que es detallen en la llista número 3 de l'annex seran donats de baixa en els corresponents conceptes pressupostaris i seran transferits pel Ministeri d'Economia i Hisenda als conceptes habilitats en la secció 32 dels pressupostos generals de l'estat, destinats a finançar el cost dels serveis assumits per les comunitats autònomes, una vegada que l'Oficina Pressupostària del Ministeri d'Agricultura, Pesca i Alimentació trameta els respectius certificats de retenció de crèdit a l'esmentat departament, per tal de donar compliment al que disposa la Llei 41/1994, de 30 de desembre, de Pressupostos Generals de l'Estat per a 1995.  
DISPOSICIó FINAL úNICA  
Aquest reial decret serà publicat simultàniament en el Butlletí Oficial de l'Estat i en el Diari Oficial de la Generalitat Valenciana, i vigirà a partir de l'endemà de la publicació.  
Madrid, 10 de febrer de 1995  
JOAN CARLES R.  
El ministre per a les Administracions Públiques,  
JERóNIMO SAAVEDRA ACEVEDO  
ANNEX  
El Sr. Antonio Bueno Rodríguez i la Sra. Maria Blanca Blanquer Prats, secretaris de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana,  
CERTIFIQUEN  
Que en la sessió plenària de la comissió mixta del dia 16 de gener de 1995 es va adoptar un acord sobre ampliació dels mitjans adscrits als serveis traspassats a la Comunitat Valenciana en matèria de conservació de la natura.  
A) Referència a les normes constitucionals i estatutàries en què s'empara l'ampliació de mitjans.  
La Constitució espanyola estableix en l'article 148.1.7a, 8a i 9a que les comunitats autònomes podran assumir competències en matèria d'agricultura i ramaderia, d'acord amb l'ordenació general de l'economia, forests i aprofitaments forestals, com també la gestió en matèria de protecció del medi ambient.  
Per la seua banda, l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, i reformat per la Llei Orgànica 5/1994, de 24 de març, en l'article 31.10 disposa que la Generalitat Valenciana té competència exclusiva en matèria de forests, aprofitaments i serveis forestals, camins ramaders i pastures, espais naturals protegits, d'acord amb el que disposa l'apartat 1, 23a de l'article 149 de la Constitució; en l'article 32.6, que correspon a la Generalitat el desenvolupament legislatiu i l'execució en matèria de protecció del medi ambient, sense perjudici de les facultats d'aquesta per establir normes addicionals de protecció, i en l'article 34.4 estableix la competència de la Comunitat en matèria d'agricultura i ramaderia.  
El Reial Decret 2.365/1984, de 8 de febrer, va aprovar l'acord de traspàs de funcions i serveis de l'administració de l'estat a la Comunitat Valenciana en matèria de la conservació de la natura.  
Finalment, la disposició transitòria 4.ª de l'Estatut d'Autonomia de la Comunitat Valenciana i el Reial Decret 4.015/1982, de 29 de desembre, regulen el funcionament de la Comissió Mixta de Transferències, com també la forma i les condicions a què han d'adaptar-se els traspassos de funcions i serveis de l'administració de l'estat a aquesta comunitat autònoma.   
Sobre la base d'aquestes previsions constitucionals i estatutàries, escau efectuar una ampliació dels mitjans que van ser objecte de traspàs en l'esmentat reial decret.  
B) Béns, drets i obligacions que es traspassen  
Es traspassen a la Comunitat Valenciana els béns immobles a què es fa referència en la llista adjunta núm. 1, en els termes que en aquesta es recullen.  
En el termini d'un mes des de la publicació del reial decret pel qual s'aprova aquest acord, s'han de signar les corresponents actes de lliurament i recepció d'immobles i de mobiliari, equips i material inventariable.  
C) Personal adscrit al mitjans que s'amplien  
1. S'amplien els mitjans personals adscrits als serveis traspassats a la Comunitat Valenciana en matèria de conservació de la natura, amb el traspàs del personal al qual nominalment es fa referència en la llista que s'adjunta núm. 2.  
2. Aquest personal dependrà de la Comunitat Valenciana en els terminis legals en cada cas aplicables i en les circumstàncies que s'especifiquen en la llista adjunta número 2 i que figuren en els seus expedients de personal.  
3. La sotsecretaria del Ministeri d'Agricultura, Pesca i Alimentació notificarà a les persones interessades el traspàs i la nova situació administrativa tan aviat com el Govern aprove aquesta acord mitjançant un reial decret.  
Així mateix, trametrà als òrgans competents de la comunitat autònoma una còpia certificada de tots els expedients d'aquest personal traspassat, com també els certificats d'havers referits a les quantitats meritades durant 1995.  
D) Valoració de les càrregues financeres corresponents a l'ampliació de mitjans  
1. La valoració definitiva del cost efectiu que, en pessetes de 1990, correspon a l'ampliació de mitjans adscrits als serveis traspassats a la Comunitat Autònoma s'eleva a 06.551.748 pessetes.  
2. El finançament, en pessetes de 1995, que correspon al cost efectiu anual de l'ampliació de mitjans es detalla en la llista número 3.  
3. El cost efectiu que figura detallat en els quadres de valoració de la llista número 3 es finançarà de la manera següent:  
Transitòriament, fins que el cost efectiu es compute per determinar el percentatge de participació de la comunitat autònoma en els ingressos de l'estat, aquest cost es finançarà mitjançant la consolidació en la secció 32 dels pressupostos generals de l'estat dels crèdits relatius als distints components del cost efectiu, pels impostos que es determinen, susceptibles d'actualització pel mecanismes generals previstos en cada llei de pressupostos.  
Les possibles diferències que es produïsquen durant el període transitori a què es refereix el paràgraf anterior respecte del finançament dels serveis transferits, seran objecte de regularització, si escau, al tancament de l'exercici econòmic, mitjançant la presentació dels comptes i els estats justificatius corresponents, davant d'una comissió de liquidació, la qual es constituirà en el Ministeri d'Economia i Hisenda.  
E) Documentació i expedients dels mitjans que s'amplien  
El lliurament de la documentació i els expedients dels mitjans que s'amplien es farà en el termini d'un més comptador des de la publicació del reial decret pel qual s'aprova aquest acord, de conformitat amb el que estableix l'article 8 del Reial Decret 4015/1982, de 29 de desembre.  
F) Data d'efectivitat de l'ampliació de mitjans  
L'ampliació de mitjans objecte d'aquest acord tindrà efectivitat des de l'1 de març de 1995  
I perquè així conste, s'expedeix aquest certificat.  
Madrid, 16 de gener de 1995.- Els secretaris de la Comissió Mixta: Antonio Bueno Rodríguez i Maria Blanca Blanquer Prats.


Còpia Permalink ELI